ਅੰਜਲੀ ਮੈਨਨ
ਅੰਜਲੀ ਮੈਨਨ ਇੱਕ ਭਾਰਤੀ ਫ਼ਿਲਮ ਨਿਰਮਾਤਾ ਅਤੇ ਪਟਕਥਾ ਲੇਖਕ ਹੈ ਜੋ ਮੁੱਖ ਤੌਰ 'ਤੇ ਮਲਿਆਲਮ ਸਿਨੇਮਾ ਵਿੱਚ ਕੰਮ ਕਰਦੀ ਹੈ। ਅੰਜਲੀ ਨੇ ਆਪਣੇ ਕੰਮ ਲਈ ਅੰਤਰਰਾਸ਼ਟਰੀ, ਰਾਸ਼ਟਰੀ ਅਤੇ ਰਾਜ ਪੁਰਸਕਾਰ ਜਿੱਤੇ ਹਨ ਅਤੇ ਉਹ ਆਪਣੀਆਂ ਫੀਚਰ ਫ਼ਿਲਮਾਂ ਮੰਜਾਦਿਕੁਰੂ , ਕੇਰਲ ਕੈਫੇ (ਹੈਪੀ ਜਰਨੀ), ਉਸਤਾਦ ਹੋਟਲ, ਬੈਂਗਲੁਰੂ ਡੇਜ਼ ਅਤੇ ਕੂਡੇ ਲਈ ਸਭ ਤੋਂ ਮਸ਼ਹੂਰ ਹੈ । ਉਸ ਨੂੰ ਭਾਰਤੀ ਸਿਨੇਮਾ ਵਿੱਚ ਪਰਿਵਰਤਨ ਏਜੰਟਾਂ ਵਿੱਚ ਗਿਣਿਆ ਜਾਂਦਾ ਹੈ, ਜਿਸਦਾ ਕੰਮ ਦਰਸ਼ਕਾਂ ਅਤੇ ਆਲੋਚਕਾਂ ਦਾ ਧਿਆਨ ਖਿੱਚਦਾ ਹੈ। ਅੰਜਲੀ ਲਿਟਲ ਫ਼ਿਲਮਜ਼ ਦੀ ਸੰਸਥਾਪਕ ਹੈ, ਜੋ ਕਿ ਮੁੰਬਈ ਅਤੇ ਕੇਰਲਾ ਵਿੱਚ ਸਥਿਤ ਇੱਕ ਫ਼ਿਲਮ ਕੰਪਨੀ ਹੈ ਜੋ ਗਲਪ ਅਤੇ ਗੈਰ-ਗਲਪ ਰਚਨਾਵਾਂ ਦਾ ਨਿਰਮਾਣ ਕਰਦੀ ਹੈ। ਅੰਜਲੀ ਵਿਮਨ ਇਨ ਸਿਨੇਮਾ ਕਲੈਕਟਿਵ ਦੇ ਸੰਸਥਾਪਕਾਂ ਵਿੱਚੋਂ ਇੱਕ ਹੈ, ਇਹ ਇੱਕ ਸੰਸਥਾ ਹੈ, ਜੋ ਮਲਿਆਲਮ ਫ਼ਿਲਮ ਉਦਯੋਗ ਵਿੱਚ ਲਿੰਗ ਸਮਾਨਤਾ 'ਤੇ ਧਿਆਨ ਕੇਂਦਰਤ ਕਰਦੀ ਹੈ।